《拟古寄何大卿六首 其五》
宋代·谢翱

流来山中花，绀碧三百里。漪漪歙砚云，含风入秋水。

五芝与八歙，往往产其沚。岂独秘灵文，亦复隐奇士。

不见施家郎，诗词独清泚。一朝控白鸾，吹笙洗尘滓。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。